Document ID: 31998R1551

KOMMISSIONENS FORORDNING (EF) Nr. 1551/98 af 17. juli 1998 om ændring af forordning (EF) nr. 293/98 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag II til EF-traktaten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og
ud fra følgende betragtninger:
Ved Kommissionens forordning (EF) nr. 293/98 (3) er der fastsat udløsende begivenheder i sektorerne frugt og grøntsager og forarbejdede frugter og grøntsager;
Kommissionens forordning (EF) nr. 1524/98 af den 16. juli 1998 om gennemførelsesbestemmelser for særlige foranstaltninger for frugt, grøntsager, planter og blomster til fordel for de franske oversøiske departementer (OD) (4) erstatter Kommissionens forordning (EF) nr. 489/97 (5) og indfører de støtteforanstaltninger for forsyning og forarbejdning, der er omhandlet henholdsvis i artikel 2 og 14 i Rådets forordning (EØF) nr. 3763/91 (6), senest ændret ved forordning (EF) nr. 2598/95 (7); de udløsende begivenheder for nævnte foranstaltninger bør fastsættes, og forordning (EF) nr. 293/98 bør tilpasses den nye situation;
den udløsende begivenhed for den i artikel 2 i forordning (EØF) nr. 3763/91 omhandlede forsyningsstøtte er fastsat i artikel 3, stk. 8, i Kommissionens forordning (EØF) nr. 131/92 (8), senest ændret ved forordning (EF) nr. 1736/96 (9); denne støtte ydes dog kun mod stillelse af en sikkerhed; sikkerhedens størrelse er fastsat i ECU i artikel 3, stk. 2, i forordning (EF) nr. 1524/98; den udløsende begivenhed bør i dette tilfælde indtræde på dagen for indgivelse af ansøgningen om støttelicens;
i artikel 14 i forordning (EØF) nr. 3763/91 er der fastsat en støtte for forarbejdning af frugt og grøntsager; støtten ydes forarbejdningsvirksomheden, hvis den betaler producenten en minimumspris, og der indgås forarbejdningskontrakter mellem producenterne og forarbejdningsvirksomhederne; støtten ydes pr. mængde produkter, der leveres i forbindelse med nævnte kontrakter; i så tilfælde bør efter artikel 6, stk. 2, i forordning (EØF) nr. 3813/92 og uanset artikel 10, stk. 2, i Kommissionens forordning (EØF) nr. 1068/93 (10), senest ændret ved forordning (EF) nr. 961/98 (11), den udløsende begivenhed for landbrugsomregningskursen fastsættes til den første dag i måneden for forarbejdningsvirksomhedens overtagelse af produktet, sådan som den fremgår af de i artikel 22 i forordning (EF) nr. 1524/98 omhandlede bilag, i betragtning af det store antal erhvervsdrivende;
de særlige udløsende begivenheder, der er fastsat i nærværende forordning, opfylder kriterierne anvendelighed, ensartethed, indbyrdes overensstemmelse, gennemførlighed og effektivitet som omhandlet i artikel 6, stk. 2 litra a) b), c) og d), i forordning (EØF) nr. 3813/92;
de i denne forordning fastsatte foranstaltninger er i overensstemmelse med fælles udtalelse fra Forvaltningskomitéen for Friske Frugter og Grøntsager, Forvaltningskomitéen for Forarbejdede Frugter og Grøntsager og Forvaltningskomitéen for Levende Planter og Blomsterdyrkningens Produkter -
UDSTEDT FØLGENDE FORORDNING:
Artikel 1
I artikel 14 i forordning (EF) nr. 293/98 foretages følgende ændringer:
1) Stk. 1, 2, 3 og 4 ændres til henholdsvis stk. 2, 3, 4 og 6.
2) Som stk. 1 og 5 indsættes:
»1. Den udløsende begivenhed for den landbrugsomregningskurs, der gælder for den i artikel 3, stk. 2, i forordning (EF) nr. 1524/98 fastsatte sikkerhed, er den dag, hvor ansøgningen om støttelicens indgives.«
»5. Den udløsende begivenhed for den landbrugsomregningskurs, som gælder for den i artikel 14 i forordning (EØF) nr. 3763/91 fastsatte forarbejdningsstøtte, er den første dag i den måned, hvor forarbejdningsvirksomheden overtager produkterne, sådan som den fremgår af de i artikel 22, stk. 2, i forordning (EF) nr. 1524/98 omhandlede bilag«.
3) I stk. 2 ændres ordene »artikel 10, stk. 2, i forordning (EF) nr. 489/97« til »artikel 22, stk. 2, i forordning (EF) nr. 1524/98«.
4) I stk. 3 ændres ordene »artikel 6 i forordning (EF) nr. 489/97« til »artikel 9 i forordning (EF) nr. 1524/98«.
5) I stk. 4 ændres ordene »artikel 7 i forordning (EF) nr. 489/97« til »artikel 10 i forordning (EF) nr. 1524/98«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 1998.

Labels: 17
6